smcproject/ml-wiki-sentences huggingface dataset:
ദേശീയപാത 17 ഗോകർണ്ണത്തുകൂടിയാണ് കടന്നുപോകുന്നത്.
Photos Gokarna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗോകൂ ഇംഗ്ലീഷ് വിലാസം https://ml.wikipedia.org/wiki/Goku
ഡ്രാഗൺ ബോൾ എന്ന മംഗ പരമ്പരയിലെ മുഖ്യ കഥാപാത്രം ആണ് ഗോകൂ അഥവാ സൺ ഗോകൂ .
ആദ്യം വരുന്നത്‌ ജപ്പാനിൽ നിന്നും ഇറങ്ങിയ ബുൾമ ആൻഡ്‌ സൺ ഗോകൂ എന്ന പുസ്തകത്തിലൂടെ ആണ്.
ഗോകൂവിനെ ഇതിൽ അവതരിപ്പിക്കുന്നത് അസാധാരണ ശക്തിയും കുരങ്ങിന്റെ വാലും ഉള്ള ഒരു കുട്ടിയായിട്ടാണ് .
കഥ മുൻപോട്ട് പോകുമ്പോൾ , ഗോകൂ സൈയന്സ് എന്ന വർഗത്തിൽ പെട്ട ഒരു അന്യഗ്രഹവാസി ആണ് , ഇവർ പ്രപഞ്ചത്തിലെ ഏറ്റവും ശക്തി ഉള്ളവരാണ്.
സൺ ഗോകൂ എന്നത് ഒരു ചൈനീസ് പേരാണ് ഇതിൽ സൺ എന്നുള്ളത് കുടുംബ പേരിനെ സൂചിപ്പിക്കുന്നു (ചൈനീസ്: 孫 悟空) .
ഇംഗ്ലീഷിൽ ഗോകൂ എന്ന് മാത്രമാണ് നാമധേയം.
ഗോഗാജി ഈ ലേഖനവും ഗുഗ്ഗ എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
( സംവാദം ) ഇംഗ്ലീഷ് വിലാസം https://ml.wikipedia.org/wiki/Gogaji
ഇന്ത്യയിലെ വടക്കൻ സംസ്ഥാനങ്ങളിൽ, പ്രത്യേകിച്ച് രാജസ്ഥാൻ , ഹിമാചൽ പ്രദേശ് , ഹരിയാന , ഉത്തരാഖണ്ഡ് , പഞ്ചാബ് മേഖല, ഉത്തർപ്രദേശ് , ജമ്മു , ഗുജറാത്ത് എന്നിവിടങ്ങളിൽ ആരാധന നടത്തുന്ന ഒരു നാടോടി ദേവനാണ് ഗോഗാജി (ഗോഗ, ജഹർ വീർ ഗോഗ, ഗുഗ്ഗ, ഗുഗ്ഗ പിർ, ഗുഗ്ഗ ജഹർപിർ, ഗുഗ്ഗ ചോഹൻ, ഗുഗ്ഗ റാണ, ഗുഗ്ഗ ബിർ, രാജാ മാൻഡ്ലിക് എന്നും അറിയപ്പെടുന്നു) ഈ പ്രദേശത്തെ ഒരു യോദ്ധാവും-വീരനുമായ ഗോഗാജി ഒരു വിശുദ്ധനെന്ന നിലയിലും 'നാഗദൈവം' എന്ന നിലയിലും ആരാധിക്കപ്പെടുന്നു.
രാജസ്ഥാനിലെ നാടോടിക്കഥകളിൽ അദ്ദേഹത്തെക്കുറിച്ച് പരാമർശങ്ങളുണ്ടെങ്കിലും ഗുഗ്ഗയെക്കുറിച്ച് ചരിത്രപരമായ അറിവില്ല.
അദ്ദേഹം ദാദ്രേവ (ഇന്നത്തെ രാജസ്ഥാനിൽ) എന്ന ചെറിയ രാജ്യം ഭരിച്ചു കൂടാതെ പൃഥ്വിരാജ് ചൗഹാന്റെ സമകാലികനുമായിരുന്നു.
ഐതിഹ്യമനുസരിച്ച്, ഗോഗയുടെ അമ്മ ബച്ചലിന് 'ഗുഗൽ' ഫലം നൽകിയ ഗുരു ഗോരഖ്‌നാഥിന്റെ അനുഗ്രഹത്തോടെയാണ് ഗോഗ ജനിച്ചത്.
ഈ കാരണം അദ്ദേഹത്തിന് പേരിടാൻ ഉപയോഗിച്ചു.
മറ്റൊരു വിശ്വാസം, പശുക്കളോടുള്ള ശ്രദ്ധേയമായ സേവനം കാരണം അദ്ദേഹത്തെ ഗോഗ എന്ന് വിളിച്ചിരുന്നു (സംസ്കൃതത്തിൽ ഗൗ).
രാജത്വം
ഗംഗാനഗറിനടുത്ത് ബഗാദ് ദെഡ്ഗ എന്ന രാജ്യം ഗോഗയ്ക്ക് ഉണ്ടായിരുന്നു.
അത് ഹരിയാനയിലെ ഹിസാറിനടുത്തുള്ള ഹാൻസി വരെ വ്യാപിക്കുകയും പഞ്ചാബിലെ സത്‌ലജ് നദി വരെയുള്ള പ്രദേശം ഉൾപ്പെടുത്തുകയും ചെയ്തു.
എ ഡി പന്ത്രണ്ടാം നൂറ്റാണ്ടിലാണ് ഗോഗ ജീവിച്ചിരുന്നതെന്ന് വിശ്വസിക്കപ്പെടുന്നു .
പണ്ട്, ഇന്നത്തെ ഇന്ത്യയിലെ പഞ്ചാബിലെ ബതിന്ദ ജില്ലയിലൂടെ സത്‌ലജ് നദി ഒഴുകിയിരുന്നു.
ഗംഗനഗറിനടുത്തുള്ള ദാദ്രേവയിലായിരുന്നു തലസ്ഥാനം.
എ.ഡി. 900ൽ രാജസ്ഥാനിലെ ചുരു ജില്ലയിലെ ചൗഹാൻ വംശത്തിലെ ദാദ്രേവയിൽ ബച്ചൽ രാജ്ഞിയ്ക്കും (എ ഡി 1173 ൽ ഇന്നത്തെ ഹരിയാനയിൽ സിർസ ഭരിച്ച കൻവർപാല എന്ന രജപുത്ര ഭരണാധികാരിയുടെ മകൾ) സേവർ രാജാവിനും ഗോഗ (Hindi: गोगा) (Rajasthani: (Gugo) गुग्गो) ജനിച്ചു.
ഗോഗയുടെ ജീവിതത്തിന്റെ ആദ്യ ഭാഗങ്ങൾ ചെലവഴിച്ചത് രാജസ്ഥാനിലെ ചുരു ജില്ലയിലെ സദുൽപൂർ തഹ്‌സിലിലെ ഹിസാർ - ബിക്കാനീർ ഹൈവേയിൽ സ്ഥിതി ചെയ്യുന്ന ദാദ്രേവ ഗ്രാമത്തിലാണ്.
മറ്റ് ഐതിഹ്യങ്ങൾ അനുസരിച്ച്, സത്‌ലജ് മുതൽ ഹരിയാന വരെ നീളുന്ന ജംഗൽ ദേശിലെ രാജാവായ വച്ച ചൗഹാനായിരുന്നു പിതാവ്.
ബച്ചാൽ ഗോരഖ്‌നാഥിനെ ആരാധിക്കുമ്പോൾ അവരുടെ ഇരട്ട സഹോദരി ഗോരഖ്‌നാഥിൽ നിന്നുള്ള അനുഗ്രഹങ്ങൾ കൈക്കലാക്കാൻ തീരുമാനിച്ചു.
അർദ്ധരാത്രിയിൽ, സഹോദരിയുടെ വസ്ത്രം ധരിച്ച് അനുഗ്രഹീത ഫലം ലഭിക്കുന്നതിന് ഗോരഖ്‌നാഥിനെ കബളിപ്പിച്ചു.
ബച്ചൽ വിവരം അറിഞ്ഞപ്പോൾ ഗോരഖ്‌നാഥിലേക്ക് ഓടിയെത്തി തനിക്ക് ഒന്നും ലഭിച്ചില്ലെന്ന് അറിയിക്കുകയും ചെയ്തു.
ഇതിന് ഗോരഖ്‌നാഥ് മറുപടി നൽകി, താൻ ഇതിനകം തന്നെ അനുഗ്രഹം നൽകിയിട്ടുണ്ടെന്നും സഹോദരി വഞ്ചിക്കാൻ ശ്രമിക്കുകയാണെന്നും പറഞ്ഞു.
ബച്ചലിന്റെ ആവർത്തിച്ചുള്ള അഭ്യർത്ഥനകൾക്ക് ശേഷം ഗോരഖ്‌നാഥ് അനുതപിക്കുകയും രണ്ട് ഗുഗൽ മിഠായികൾ നൽകുകയും ചെയ്തു.
അക്കാലത്ത് ഗർഭിണിയായ 'ബ്ലൂ മെയർ' ഉൾപ്പെടെ കുട്ടികളില്ലാത്ത സ്ത്രീകൾക്ക് അവർ ഈ മിഠായികൾ വിതരണം ചെയ്തു.
ഗുരു ബച്ചലിന് അനുഗ്രഹം നൽകിയപ്പോൾ, തന്റെ മകൻ വളരെ ശക്തനാകുമെന്നും അവരുടെ അമ്മായി കാച്ചലിന്റെ മറ്റ് രണ്ട് ആൺമക്കളെ ഭരിക്കുമെന്നും അദ്ദേഹം പ്രവചിച്ചു.
തണ്ടുൽ നഗരി രാജാവ് സിന്ധ സിങ്ങിന്റെ മകളായ ശ്രീയാൽ റോസുമായി ഗോഗ വിവാഹിതനായി.
മറ്റൊരു കഥ, അർജനും സർജനും ഗോഗയ്‌ക്കെതിരാകുകയും ദില്ലി രാജാവ് അനങ്‌പാൽ തോമറുമായുള്ള ഗൂഢാലോചനയുടെ ഭാഗമാകുകയും ചെയ്തു.
അങ്കൻപാൽ രാജാവ് അർജനും സർജനുമായി ബാഗാദ് മേഖലയെ ആക്രമിച്ചു.
ഇരുവരെയും ഗോഗ കൊലപ്പെടുത്തി.
ഭൂമിയെച്ചൊല്ലിയുള്ള കലഹത്തിൽ അദ്ദേഹം തന്റെ രണ്ടു സഹോദരന്മാരെ കൊന്നു.
ഈ കാരണത്താൽ അമ്മയുടെ കോപത്തിനിരയായി.
ആഘോഷവും മേളകളും
ഗോഗയുടെ ചരിത്രം നാടോടി മതത്തിൽ ഉൾപ്പെടുന്നു, അതിനാൽ അദ്ദേഹത്തിന്റെ അനുയായികളിൽ എല്ലാ മതങ്ങളിൽ നിന്നുമുള്ള ആളുകൾ ഉൾപ്പെടുന്നു.
പാമ്പുകളിൽ നിന്നും മറ്റ് തിന്മകളിൽ നിന്നും തന്റെ അനുയായികളെ സംരക്ഷിക്കുന്ന ഒരു ദേവത എന്ന നിലയിലാണ് ഗോഗ ജനപ്രിയമായത്.
നാഗാരാധനയെ പിന്തുടരുന്നവരിൽ ഒരു പ്രധാന വ്യക്തിയാണ് അദ്ദേഹം, ഇപ്പോൾ രാജസ്ഥാനിൽ നാഗാരാധന പിന്തുടരുന്നവരിൽ പ്രമുഖനാണ്, പതിനേഴാം നൂറ്റാണ്ട് മുതൽ പടിഞ്ഞാറൻ ഹിമാലയത്തിലും ആരാധന നടക്കുന്നുണ്ട്, ഒരുപക്ഷേ രാജസ്ഥാനിൽ നിന്നുള്ള കുടിയേറ്റത്തിന്റെ അനന്തരഫലമായിരിക്കാം.
ഗോഗിൾസ് ഇംഗ്ലീഷ് വിലാസം https://ml.wikipedia.org/wiki/Goggles ലബോറട്ടറി സുരക്ഷാ ഉപദേശം, 1955
വെള്ളം, രാസവസ്തുക്കൾ, മറ്റ് പദാർഥങ്ങൾ എന്നിവ കണ്ണിൽ പതിക്കുന്നത് തടയുന്നതിനായി കണ്ണിന് ചുറ്റുമുള്ള ഭാഗത്തെ കൂടി സംരക്ഷിക്കുന്ന സംരക്ഷക കണ്ണടകളുടെ രൂപങ്ങളാണ് ഗോഗിൾസ് അഥവാ സുരക്ഷാ കണ്ണടകൾ .
കെമിസ്ട്രി ലബോറട്ടറികളിലും ആശുപത്രികളിലും ഇവ ഉപയോഗിക്കുന്നു.
അതേപോലെ സ്നോ സ്പോർട്സിലും നീന്തലിലും ഇവ പലപ്പോഴും ഉപയോഗിക്കാറുണ്ട്.
മെറ്റലുകളും മറ്റും മുറിക്കുമ്പോൾ തെറിക്കുന്ന വസ്തുക്കളിൽ നിന്ന് കണ്ണുകൾക്ക് കേടുപാടുകൾ വരുത്താതിരിക്കാൻ ഡ്രില്ലുകൾ അല്ലെങ്കിൽ ചെയിൻസോ പോലുള്ള പവർ ടൂളുകൾ ഉപയോഗിക്കുമ്പോൾ പലപ്പോഴും ഗോഗിളുകൾ ധരിക്കാറുണ്ട്.
കാഴ്ച പ്രശ്‌നങ്ങളുള്ളവർക്കായി, കാഴ്ച പ്രശ്നം പരിഹരിക്കുന്ന പവറുകൾ ഉള്ള ഗോഗിളുകളും ലഭ്യമാണ്.
മഞ്ഞ് മൂലമുള്ള അന്ധത തടയാൻ സഹായിക്കുന്നതിനായി ഇൻ‌യൂട്ട് , യുപിക് ആളുകൾ റെയിൻ ഡിയറിന്റെ കൊമ്പ്, മരം, ഷെൽ എന്നിവയിൽ നിന്ന് സ്നോ ഗോഗിളുകൾ‌ കൊത്തിയുണ്ടാക്കി ഉപയോഗിക്കാറുണ്ടായിരുന്നു.
ഉപയോക്താക്കളുടെ മുഖത്തിന് അനുയോജ്യമായ രീതിയിൽ അത്തരം ഗോഗിളുകൾ വളഞ്ഞിരുന്നു, ഒപ്പം മൂക്കിന് തടസ്സം ഉണ്ടാകാതിരിക്കാൻ കുഴിവുകളും ഉണ്ടായിരുന്നു.
ചെറിയ അളവിലുള്ള പ്രകാശം മാത്രം കണ്ണിലേക്ക് കടക്കാൻ ഗോഗിളുകളിൽ നീളത്തിൽ നേർത്ത ദ്വാരം ഉണ്ടാക്കുന്നു.
ഇത് കണ്ണിനെ ബാധിക്കുന്ന അൾട്രാവയലറ്റ് തരംഗം കൂടുതലായി കണ്ണിൽ പ്രവേശിക്കുന്നത് തടയുന്നു.
ഇരുപതാം നൂറ്റാണ്ടിന്റെ തുടക്കത്തിൽ, പൊടി അല്ലെങ്കിൽ കാറ്റ് എന്നിവയാൽ കണ്ണുകൾ പ്രകോപിപ്പിക്കാതിരിക്കാൻ അനാവൃത കാറുകളുടെ ഡ്രൈവർമാർ ഗോഗിളുകൾ ധരിച്ചിരുന്നു.
1903-ൽ വിമാനം കണ്ടുപിടിച്ചതിനുശേഷം ആദ്യത്തെ പത്തുവർഷത്തിനുള്ളിൽ ഗോഗിളുകൾ ഒരു ആവശ്യ വസ്തുവായിത്തീർന്നു.
1903-ൽ സാമുവൽ ലാംഗ്ലിയുടെ എയറോഡ്രോം പറത്താൻ ശ്രമിച്ച് പരാജയപ്പെട്ട ചാൾസ് മാൻലിയാണ് ഗോഗിൾസ് ധരിച്ച ആദ്യത്തെ പൈലറ്റ്.
മഞ്ഞ് അന്ധതയെ ചെറുക്കാൻ ഉപയോഗിക്കുന്ന റെയിൻ ഡിയർ കൊമ്പുകൾ ഉപയോഗിച്ച് നിർമ്മിച്ച പരമ്പരാഗത ഇൻയൂട്ട് ഗോഗിളുകൾ മെറ്റൽ നെനെറ്റ്സ് ഗോഗിൾസ് നീന്തൽ കണ്ണട അക്വാ സ്ഫിയർ നിർമ്മിച്ച സീൽ‌മാസ്ക് വാട്ടർ‌സ്പോർട്ട് ഗോഗിൾ‌ ബ്ലോ ടോർച്ച് ഗോഗിളും സുരക്ഷാ ഹെൽമെറ്റും സുരക്ഷാ ഗോഗലുകളും ഹെൽമെറ്റുകളും, ബെൽ എയർക്രാഫ്റ്റ്, 1943 തരങ്ങൾ
ഉപയോഗത്തെ ആശ്രയിച്ച് ഗോഗിളുകൾ വ്യത്യാസപ്പെടുന്നു.
ചില ഉദാഹരണങ്ങൾ: തണുത്ത കാലാവസ്ഥ: ഉള്ളിൽ മഞ്ഞ് മൂടി അവ്യക്തമാകുന്നത് തടയാൻ മിക്ക ആധുനിക തണുത്ത കാലാവസ്ഥ ഗോഗലുകൾക്കും ലെൻസിന്റെ രണ്ട് പാളികളുണ്ട്.
നീന്തൽ: സമുദ്രത്തിൽ നീന്തുമ്പോൾ ഉപ്പുവെള്ളം , അല്ലെങ്കിൽ ഒരു കുളത്തിൽ നീന്തുമ്പോൾ ക്ലോറിനേറ്റ് ചെയ്ത വെള്ളം, കണ്ണുകളെ പ്രകോപിപ്പിക്കാതിരിക്കാനും കാഴ്ച മങ്ങാതിരിക്കാനും കണ്ണുകളിൽ വെള്ളം കയറുന്നത് തടയണം.
അതോടൊപ്പം വെള്ളത്തിനടിയിൽ വ്യക്തമായി കാണാൻ നീന്തൽക്കാരെ അനുവദിക്കുകയും ചെയ്യണം.
ഇതിനൊക്കെ വേണ്ടിയാണ് ഗോഗിൾ ഉപയോഗിക്കുന്നത്.
പക്ഷെ ജല സമ്മർദ്ദം മൂലം, വെള്ളത്തിനടിയിൽ ഏതാനും അടിയിൽ കൂടുതൽ അവ ഉപയോഗയോഗ്യമല്ല.
(ഈ പരിധിക്കു താഴെ, ഒരു ഡൈവിംഗ് മാസ്ക് ഉപയോഗിക്കണം, ഇത് മൂക്കിലൂടെ വായു പുറന്തള്ളുന്നതിലൂടെ സമ്മർദ്ദത്തെ തുല്യമാക്കാൻ ഉപയോക്താവിനെ അനുവദിക്കുന്നു).
സ്വീഡിഷ് ഗ്ലാസുകൾ ഇവയുടെ ഉദാഹരണങ്ങളിൽ ഉൾപ്പെടുന്നു.
പവർ ടൂളുകൾ : ഇത്തരം സാഹചര്യങ്ങളിൽ പൊട്ടാത്ത ഒരു മെറ്റീരിയൽ ഉപയോഗിച്ച് നിർമ്മിച്ച ഗോഗിളുകൾ വേണം.
അത് ലോഹം, മരം, പ്ലാസ്റ്റിക്, തുടങ്ങിയവ കണ്ണിന് ആഘാതം ഏൽപ്പിക്കുന്നത് തടയുന്നു.
ഇത്തരം ഗോഗിളുകൾ സാധാരണയായി പോളികാർബണേറ്റ് ഉപയോഗിച്ച് ആണ് ഉണ്ടാക്കുന്നത്.
കണ്ണടയ്ക്കുള്ളിൽ വിയർപ്പ് കെട്ടിപ്പടുക്കുന്നതും മങ്ങുന്നതും തടയാൻ സാധാരണയായി ഉള്ളിൽ ചെറുതായി വായുസഞ്ചാരമുണ്ടാകും.
ബ്ലോ‌ ടോർച്ച് ഗോഗലുകൾ‌ : ഒരു ബ്ലോ ട്ടോർ‌ച്ച് ഉപയോഗിക്കുമ്പോൾ ഇവ കണ്ണുകളെ തീപ്പൊരികളിൽ നിന്നും ഹോട്ട് മെറ്റൽ സ്പ്ലാഷുകളിൽ നിന്നും സംരക്ഷിക്കുന്നു.
അവ പക്ഷെ ആർക്ക് വെൽഡിങ് പോലെയുള്ള ജോലികൾക്ക് ശരിയായ ഫിൽറ്ററുകൾ അല്ല.
വെൽഡിംഗ് ഗോഗിളുകൾ : വെൽഡിംഗ് അല്ലെങ്കിൽ കട്ടിംഗ് സമയത്ത് കണ്ണ് സംരക്ഷണത്തിനായി ഉപയോഗിക്കുന്ന എല്ലാ കണ്ണടകളും ഇതിൽ ഉൾപ്പെടുന്നു.
അവ വെൽഡിങ് അവശിഷ്ടങ്ങൾ, വെൽഡിങ്ങിൽ നിന്നുള്ള ചൂട്, എന്നിവയിൽ നിന്ന് കണ്ണുകൾക്ക് ശരിയായ സംരക്ഷണം നൽകുന്നു.
ചില തരത്തിലുള്ള ഗോഗിളുകൾ മോട്ടോർ സൈക്കിൾ സവാരി, മറ്റ് പുറം ജോലികൾ ചെയ്യുമ്പോൾ പ്രാണികൾ, പൊടി തുടങ്ങിയവ കണ്ണിൽ തട്ടുന്നത് തടയുന്നു.
ലബോറട്ടറിയും ഗവേഷണവും : കണ്ണുകളിൽ എത്തുന്ന കെമിക്കൽ സ്പ്ലാഷുകൾ തടയുന്നതിന് സൈഡ് ഷീൽഡുകളുമായി ഇംപാക്ട് റെസിസ്റ്റൻസ് സംയോജിപ്പിക്കുന്നു.
EN 207 (യൂറോപ്പ്), ANSI Z 136 (യുണൈറ്റഡ് സ്റ്റേറ്റ്സ്) എന്നിവ ലേസർ പരിരക്ഷയും നൽകുന്നു.
ഡാർക്ക് അഡാപ്റ്റർ ഗോഗിളുക ഇവയുടെ ഉദാഹരണങ്ങളിൽ ഉൾപ്പെടുന്നു.
റാക്കറ്റ്ബോൾ: ചുറ്റപ്പെട്ട സ്ഥലത്ത് റാക്കറ്റുകളിൽ നിന്ന് സ്വിംഗ് ചെയ്യുന്ന ഹാർഡ് റബ്ബർ ബോളിൽ നിന്നുള്ള ആഘാതത്തിൽ നിന്നും കണ്ണുകളെ സംരക്ഷിക്കാൻ ഗോഗിളുകൾ ഉപയോഗിക്കാറുണ്ട്.
വിന്റർ സ്പോർട്സ് : വിൻ്റർ സ്പോർട്ട് സിൽ ഗ്ലെയറിൽ നിന്നും ഐസ് കണങ്ങളിൽ നിന്നും കണ്ണുകളെ സംരക്ഷിക്കുന്നതിന് ഗോഗിളുകൾ ധരിക്കുന്നു.
ഇത്തരത്തിലുള്ള ഡബിൾ ലെൻസ് ആന്റി-ഫോഗ് സ്കൈ ഗോഗിളുകൾ റോബർട്ട് എർൾ "ബോബ്" സ്മിത്ത് കണ്ടുപിടിക്കുകയും പേറ്റന്റ് നേടുകയും ചെയ്തു.
ജ്യോതിശാസ്ത്രവും കാലാവസ്ഥാ ശാസ്ത്രവും : ഇരുട്ടിനോട് പൊരുത്തപ്പെടാൻ കണ്ണുകളെ സഹായിക്കുന്നതിന്, രാത്രിയിൽ പുറത്തുപോകുന്നതിന് മുമ്പ് ഡാർക്ക് അഡാപ്റ്റർ ഗോഗിളുകൾ ഉപയോഗിക്കുന്നു.
ബാസ്ക്കറ്റ്ബോൾ : കരീം അബ്ദുൾ-ജബ്ബാർ, ജെയിംസ് വർത്തി, ഹോറസ് ഗ്രാന്റ്, കുർട്ട് റാംബിസ് എന്നിവരുൾപ്പെടെ നിരവധി എൻ‌ബി‌എ കളിക്കാർ കളിയിൽ കണ്ണുകളുടെ സംരക്ഷണത്തിനായുള്ള ഗോഗിൾസ് ധരിച്ചിട്ടുണ്ട്.
വ്യോമയാനം : പഴയ ബൈപ്ലെയിനുകൾ പോലുള്ള തുറന്ന കോക്ക്പിറ്റ് വിമാനങ്ങളിൽ, ഏവിയേറ്ററുകളായ അമീലിയ എയർഹാർട്ട് , ചാൾസ് കിംഗ്സ്ഫോർഡ് സ്മിത്ത് എന്നിവർ കാറ്റിൽ നിന്ന് സംരക്ഷിക്കാൻ സഹായിക്കുന്നതിന് ഗോഗിളുകൾ ധരിക്കുമായിരുന്നു, അവ ഇന്നും ഉപയോഗത്തിലുണ്ട്.
AN-6530 ഗ്ലാസുകൾ ഇവയുടെ ഉദാഹരണങ്ങളാണ്.
വെർച്വൽ റിയാലിറ്റി : കമ്പ്യൂട്ടർ ഔട്ട്‌പുട്ട് പ്രദർശിപ്പിക്കുന്നതിനുള്ള ഒരു വിഷ്വൽ ഇന്റർഫേസാണ് വെർച്വൽ റിയാലിറ്റി ഹെഡ്‌സെറ്റ്, അവയെ ചിലപ്പോൾ "ഗോഗിൾസ്" എന്ന് വിളിക്കാറുണ്ട്.
ഇവ സാധാരണ കമ്പ്യൂട്ടർ ഡിസ്പ്ലെയെ, യഥാർത്ഥ ലോക പരിതസ്ഥിതികളുടെ ത്രിമാന കാഴ്ച എന്ന രീതിയിൽ അവതരിപ്പിക്കുന്നു.
മനുഷ്യേതര ഉപയോഗം കണ്ണ് സംരക്ഷണ ഉപകരണം ധരിച്ച കാളപ്പോര് കുതിര അഫ്ഗാനിസ്ഥാനിലെ പൊടിയിൽ നിന്ന് കണ്ണുകളെ സംരക്ഷിക്കാൻ അമേരിക്കൻ സേന ബെൽജിയൻ മെലിനോയ്‌സ് ഡോഗിൾസ് ധരിച്ചിരിക്കുന്നു
കുതിരകൾക്ക് ഉപയോഗിക്കാനുള്ള തരത്തിലുള്ള ഗോഗിളുകൾ കുതിര പന്തയത്തിൽ ഉപയോഗിക്കാറുണ്ട്.
മിലിറ്ററിംഗ്, ഹെലികോപ്റ്ററുകളിൽ നിന്നുള്ള റോട്ടർവാഷ് എന്നിവ പോലുള്ള കഠിനമായ സാഹചര്യങ്ങളിൽ സൈനിക ജോലി ചെയ്യുന്ന നായ്ക്കളിൽ കണ്ണുകളുടെ സംരക്ഷണത്തിനായി ഗോഗിളുകൾ ഉപയോഗിക്കുന്നു.
ഇത്തരത്തിലുള്ള കണ്ണടകളുടെ ബ്രാൻഡുകളിലൊന്നാണ് ഡോഗിൾസ് .
ഇതും കാണുക ബാലിസ്റ്റിക് ഐവെയർ ബിയർ ഗോഗിൾസ് ഗൂഗിൾ ഗോഗിൾസ് നൈറ്റ് വിഷൻ ഡെവൈസ് പി.പി.ഇ.
സേഫ്റ്റി എൻജിനീയറിങ് വൈസർ പരാമർശങ്ങൾ
ഗോകുൽ രാമകൃഷ്ണൻ
ഗോകുൽ രാമകൃഷ്ണൻ (Gokul Ramakrishnan) മലയാള ചലച്ചിത്ര വ്യവസായത്തിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ്.
അർജുൻ പ്രഭാകരൻ ഒപ്പം ഇരട്ട  സംവിധായകൻ ആയി പ്രവർത്തിച്ച  32 ആം അധ്യായം 23 ആം വാക്യം (2015) എന്ന ചിത്രത്തിലൂടെയാണ് അദ്ദേഹം ആദ്യമായി സംവിധായകൻ ആവുന്നത്.
അതിലെ പ്രധാന കഥാപാത്രങ്ങളെ അവതരിപ്പിച്ചത് ഗോവിന്ദ് പത്മസൂര്യ, ലാൽ, മിയ എന്നിവരാണ്.
2019-ൽ രണ്ടാമത്തെ ചിത്രം ഷിബു പുറത്തിറങ്ങി.
കാർത്തിക് രാമകൃഷ്ണൻ, സലിം കുമാർ, അഞ്ജു കുര്യൻ എന്നിവരാണ് പ്രധാന കഥാപത്രങ്ങൾ.
ആമസോൺ പ്രൈം വീഡിയോയിൽ നേരിട്ട് റിലീസ് ചെയ്ത അദ്ദേഹത്തിന്റെ മൂന്നാമത്തെ ചിത്രമായ ബന്നാർഘട്ട (2021) വ്യാപകമായ നിരൂപക ശ്രദ്ധ നേടി.
26-ാമത് അന്താരാഷ്ട്ര ചലച്ചിത്രമേളയിലെ ഔദ്യോഗിക തിരഞ്ഞെടുപ്പായിരുന്നു ഇത്.
2023-ൽ കാർത്തിക് രാമകൃഷ്ണനും നൈനിത മരിയയും അഭിനയിച്ച് അർജുൻ പ്രഭാകരന്റെ രചനയിൽ പുറത്തിറങ്ങിയ ചിത്രമാണ് താരം തീർത്ത കൂടാരം.
ഫിലിമോഗ്രഫി വർഷം ചലച്ചിത്രം എഴുത്ത് സംവിധാനം കുറിപ്പ് റഫറൻസ് 2015 32ആം അദ്ധ്യായം 23ആം വാക്യം അതെ അതെ ആദ്യ ചിത്രം 2019 ഷിബു അതെ അതെ 2021 ബന്നാർഘട്ട അതെ അല്ല 2023 താരം തീർത്ത കൂടാരം അതെ അതെ ↑ ↑ ↑ ↑
ഗോകുൽ സുരേഷ് ഇംഗ്ലീഷ് വിലാസം https://ml.wikipedia.org/wiki/Gokul_Suresh
ഗോകുൽ സുരേഷ് ഒരു മലയാള ചലച്ചിത്ര അഭിനേതാവാണ്.
രാജ്യസഭാംഗവും മലയാള സിനിമാ നടനുമായ സുരേഷ് ഗോപിയുടെ മകനാണ് ഇദ്ദേഹം.
വിജയ് ബാബുവും സാന്ദ്ര തോമസും നിർമിച്ച്, വിപിൻ ദാസ് സംവിധാനം ചെയ്ത്, 2016 ഇൽ ഫ്രൈഡെ ഫിലിംസ് ഒരുക്കിയ മുദ്ദുഗൗ എന്ന റൊമാന്റിക് കോമഡി സിനിമയാണ് ഗോകുൽ സുരേഷിന്റെ ആദ്യചിത്രം.
അജയ് വാസുദേവ് സംവിധാനം ചെയ്ത 2017 ലെ ക്രിസ്മസ് ചിത്രമായ മാസ്റ്റർപീസ് എന്ന മമ്മൂട്ടി ചിത്രത്തിലേയും ഒരു പ്രധാന വേഷം ഗോകുലിനായിരുന്നു.
2018 ഇൽ പുറത്തിറങ്ങിയ ഇര എന്ന ചിത്രത്തിൽ ഉണ്ണി മുകുന്ദനൊപ്പം ഗോകുൽ പ്രധാന വേഷത്തിൽ എത്തിയിരുന്നു.
2019 ഇൽ പ്രണവ് മോഹൻലാലിനെ നായകനാക്കി അരുൺ ഗോപി സംവിധാനം ചെയ്ത ഇരുപത്തിയൊന്നാം നൂറ്റാണ്ട് എന്ന ചിത്രത്തിൽ ഗോകുലിന് അതിഥി വേഷമായിരുന്നു.
രാജ്യസഭാംഗവും മലയാള സിനിമാ നടനുമായ സുരേഷ് ഗോപിയുടെയും ആദ്യകാല അഭിനേത്രി ആറന്മുള പൊന്നമ്മയുടെ പേരമകളും ഗായികയുമായ രാധിക നായരുടെയും മകനായി 1993 സെപ്റ്റംബർ 29-ന് തിരുവനന്തപുരത്ത് ജനിച്ചു.
ലക്ഷ്മി (മരണപ്പെട്ടു), ഭാഗ്യ സുരേഷ്, ഭാവ്നി സുരേഷ് എന്നീ രണ്ട് സഹോദരിമാരും മാധവ് സുരേഷ് എന്നൊരു സഹോദരനുമുണ്ട് ഗോകുലിന്.
പ്രാഥമിക വിദ്യാഭാസം തിരുവനന്തപുരം സെന്റ് തോമസ് സ്കൂൾ, സരസ്വതി വിദ്യാലയം കോട്ടയം എന്നിവിടങ്ങളിൽനിന്നായിരുന്നു.
അതിന് ശേഷം ബാംഗ്ലൂരിലെ ക്രൈസ്റ്റ് സർവ്വകശാലയിൽ നിന്ന് ബി.ബി.എ. ബിരുദം നേടി.
പഠനത്തിന് ശേഷം കൊച്ചി ലേ മെറിഡിയനിൽ ഫ്രണ്ട് ഓഫീസറായും സ്റ്റാഫായും ഇന്റേൺഷിപ്പ് ചെയുന്ന കാലത്താണ് സിനിമയാണ് തന്റെ വഴിയെന്ന് തിരിച്ചറിഞ്ഞ് ജോലി ചെയ്യാനും തുടർന്ന് പഠിക്കുവാനുമുള്ള താല്പര്യം ഉപേക്ഷിച്ച് സിനിമയിൽ അരങ്ങേറിയതെന്നു ഗോകുൽ മനോരമ ഓൺലൈനുമായുള്ള ഒരു അഭിമുഖത്തിൽ വ്യക്തമാക്കി.
ചലച്ചിത്രരംഗം
2016 ഇൽ നവാഗതനായ വിപിൻ ദാസ് സംവിധാനം ചെയ്ത മുദ്ദുഗൗ എന്ന ചിത്രത്തിൽ കൂടെയായിരുന്നു ഗോകുലിന്റെ ചലച്ചിത്ര അരങ്ങേറ്റം.
വിജയ് ബാബു , സാന്ദ്ര തോമസ് എന്നിവരുടെ നിർമ്മാണ സംരംഭമായ ഫ്രൈഡേ ഫിലിം ഹൗസാണ് ചിത്രം നിർമ്മിച്ചത്.
2017 ഇൽ അജയ് വാസുദേവ് സംവിധാനം ചെയ്ത മാസ്റ്റർപീസ് എന്ന ചിത്രമാണ് ഗോകുലിന്റെ രണ്ടാമത്തെ ചിത്രം.
മമ്മൂട്ടി നായക വേഷം അവതരിപ്പിച്ച ചിത്രത്തിൽ ഗോകുൽ കോളേജ് വിദ്യാർത്ഥിയായ ഉണ്ണികൃഷ്ണന്റെ വേഷം അവതരിപ്പിച്ചു.
ഉണ്ണി മുകുന്ദനോടൊപ്പം പ്രധാന വേഷം ചെയ്ത ഇരയായിരുന്നു ഗോകുലിന്റെ മൂന്നാമത്തെ ചിത്രം.
പ്രണവ് മോഹൻലാലിനെ നായകനാക്കി അരുൺ ഗോപി സംവിധാനം ചെയ്ത ഇരുപത്തിയൊന്നാം നൂറ്റാണ്ടിൽ ഗോകുൽ അതിഥി വേഷത്തിൽ എത്തി.
മാധവ് രാമദാസൻ സംവിധാനം ചെയുന്ന ഇളയരാജ , അനിൽ രാജ് സംവിധാനം ചെയുന്ന സൂത്രക്കാരൻ , അരുൺ ചന്ദു സംവിധാനം ചെയുന്ന സായാഹ്ന വാർത്തകൾ , സുരേഷ് പൊതുവാൾ സംവിധാനം ചെയുന്ന ഉൾട്ട എന്നിവയാണ് ഗോകുലിന്റെ അണിയറയിൽ ഒരുങ്ങുന്ന അടുത്ത ചിത്രങ്ങൾ.
സിനിമകൾ Si No. വർഷം സിനിമ വേഷം സംവിധയകാൻ കുറിപ്പ് 1 2016 മുദ്ദുഗൗ ഭരത് വിപിൻ ദാസ് ആദ്യ ചലച്ചിത്രം 2 2017 മാസ്റ്റർപീസ് ഉണ്ണികൃഷ്ണൻ അജയ് വാസുദേവ് 3 2018 ഇര ഡോ. ആര്യൻ സൈജു എസ് 4 2019 ഇരുപത്തിയൊന്നാം നൂറ്റാണ്ട് ഫ്രാൻസിസ് അരുൺ ഗോപി അതിഥി വേഷം 5 സൂത്രക്കാരൻ മഠത്തിൽ അരവിന്ദൻ അനിൽ രാജ് 6 ഇളയരാജ ബ്രയാൻ മാധവ് രാമദാസൻ 7 സായാഹ്ന ‌വാർത്തകൾ രവി കുമാർ അരുൺ ചന്ദു 8 ഉൾട്ട ചന്ദ്രു സുരേഷ് പൊതുവാൾ അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഗോകുൽ സുരേഷ് ഗോകുൽ സുരേഷ് ഫേസ്‌ബുക്കിൽ ഗോകുൽ സുരേഷ് ട്വിറ്ററിൽ
കുറുമ്പ്രനാട്
കുറുമ്പ്രനാട് കേരളത്തിലെ ഒരു നാട്ടുരാജ്യമായിരുന്നു.
കൊയിലാണ്ടി , കോഴിക്കോട് താലൂക്കുകളുടെ ഭാഗങ്ങൾ ചേർന്നുണ്ടാ‍യതാണ് കുറുമ്പ്രനാട് പ്രദേശം.
കടത്തനാട്ട് രാജാവ് എന്നും നാടുവാഴി അറിയപ്പെടുന്നു.
കുറുമ്പ്രനാട് മുസ്‌ലിം ചരിത്രം
കുറുമ്പ്രനാട് ദേശത്തിലെ പ്രധാന മുസ്ലിം തറവാടുകളിൽ ഒന്നായിരുന്നു തോട്ടച്ചാൽ തറവാട്.
കേരളത്തിലെ നായർവംശീയരിലെ കിരിയത്തിൽ നായർ കിടാവ് എന്ന വിഭാഗത്തിൽ നിന്നും ഉല്പത്തികൊണ്ട നാടുവാഴി കുറുമ്പ്രനാട്ട് വാഴുന്നവരാണ് കുറുമ്പ്യാതിരി രാജാവായി അറിയപ്പെട്ടത്.
കുന്നുകൾക്കിടയിൽ സ്ഥിതി ചെയ്യുന്ന പ്രദേശങ്ങൾ ഉൾക്കൊള്ളുന്നവയായതിനാൽ മറ്റുള്ളവരുടെ ശ്രദ്ധ അധികമായി ഈയൊരു രാജ്യത്തിന് നേർക്കുണ്ടായില്ല.
അതുകൊണ്ടുതന്നെ അധികം യുദ്ധം ചെയ്യേണ്ടി വന്നതുമില്ല.
പിന്തുടർച്ച
കുറുമ്പ്രനാട്ട് കോവിലകം കേരളത്തിലെ മറ്റേത് നായർ രാജവംശം പോലെ തന്ന മരുമക്കത്തായസമ്പ്രദായമാണ് അനുവർത്തിച്ചിരുന്നത്‌.
തായ്‌വഴി (അമ്മ വഴി) സ്വത്തായിരുന്നു.
സ്ത്രീസ്വത്തായതിനാൽ വലിയമ്മ രാജാവിന്റെ ആൾപേരായിട്ടാണു വലിയരാജാവ്‌ ഭരണം നടത്തിയത്‌.
സ്ഥാനത്തിൽ മൂപ്പുള്ളയാൾ കിഴക്കേടത്ത്‌ കോവിലകം, രണ്ടാമത്തെ ആൾ പാറക്കടവത്ത്‌ കോവിലകം, മൂന്നാമത്തെ ആൾ നരിക്കോട്ട്‌ കോവിലകം എന്നിവിടങ്ങളിലാണു താമസിച്ചിരുന്നത്‌.
സ്ഥാനം കിഴക്കേടത്ത്‌ രാജാവിന്റെ കാലശേഷം മാറി വരുന്നു.
സ്ത്രീകളാകട്ടെ മല്ലിശ്ശേരി കോവിലകത്തും താമസിക്കുന്നു.
കുലദേവതയും കുടുബപരദേവതയും
കുറുമ്പ്രനാട്‌ രാജവംശത്തിലെ ഏറ്റവും പ്രധാനപ്പെട്ട ക്ഷേത്രമാണ് ബാലുശ്ശേരി കോട്ട .
കുടുംബത്തിലെ കുലദേവതയായിട്ടുണ്ടായിരുന്നത്‌ വേട്ടക്കൊരുമകനും ഭഗവതിയുമാണ് .
ബാലുശ്ശേരി കോട്ടയിൽ കുടുംബാംഗങ്ങൾ നിത്യവും ദർശനം നടത്തിയിരുന്നു.
സ്ത്രീകൾ ബാലുശ്ശേരി കോട്ടയിൽ പ്രവേശിക്കരുതെന്ന് നിയമമുണ്ട്‌.
അതുകൊണ്ട്‌ ക്ഷേത്രദർശനത്തിനു മല്ലിശ്ശേരി കോവിലകത്തു ഭഗവതിയും പാറക്കടവത്ത്‌ കോവിലകത്ത്‌ പരദേവതയും നരിക്കോട്ട്‌ കോവിലകത്ത്‌ പരദേവത മാത്രമായും നിത്യപൂജക്കും ദർശനത്തിനും പ്രതിഷ്ഠിച്ചിരിക്കുന്നു.
ധനുമാസത്തിൽ 27 തീയതി ബാലുശ്ശേരി കോട്ടയിൽ പാട്ടു കഴിഞ്ഞ ശേഷമേ മറ്റ്‌ ക്ഷേത്രങ്ങളിൽ ഉത്സവം നടക്കാറുള്ളൂ.
ലോകനാർകാവിലമ്മയും ഈ കോവിലകത്തെ കുടുംബപരദേവതസ്ഥാനമുള്ളതാണ്.
കൂടാതെ ഈ രാജവംശത്തിന്റെ ആധിപത്യ പ്രദേശങ്ങളിൽ ഏറെ അറിയപ്പെടുന്ന ക്ഷേത്രമാണ് കേരളത്തിലെ ശാക്തേയ കാവുകളിൽ പ്രധാനപ്പെട്ടവയിൽ ഒന്നായ പന്തലായനി (വടക്കൻകൊല്ലം) കൊല്ലംപിഷാരിക്കാവ് ക്ഷേത്രം .
കേരളത്തിൽ മലബാറിൽ മാത്രമുള്ളതായ നായർ ഉപജാതികളിൽ ഒന്നായി പരിഗണിക്കപ്പെട്ട വൈശ്യനായൻമാരായ വ്യാപാരിനായൻമാർ , രാവാരിനായൻമാർ എന്നൊക്കെ വിളിക്കപ്പെടുന്ന ജാതിക്കാരുടെ ചില തറവാടുകളുടെ വകയായിരുന്നു ഈ ക്ഷേത്രം.
വിവാഹവും മറ്റുള്ള ആചാരങ്ങളും
കുറുമ്പ്രനാട്‌ രാജവംശത്തിന്റെ വിവാഹസമ്പ്രദായം മറ്റ്‌ രാജവംശങ്ങളിൽ നിന്നും ഏറെ വ്യത്യസ്തമാണ്.
ആദ്യ ചടങ്ങ്പടി താലികെട്ട് എന്ന സമ്പ്രദായമാണു നിലവിലിരുന്നത്‌.
താലികെട്ട്‌ ആര്യപട്ടരായിരുന്നു നടത്തിയിരുന്നത്‌.
ആര്യപട്ടർ തന്നെ താലി കെട്ടുക എന്നത് ഈ കുടുംബത്തിൽ മാത്രം നിലവിലുള്ള സമ്പ്രദായമാണ്.
നാലു ദിവസത്തെ വേളിചടങ്ങാണിത്‌.
പൂർണ്ണക്ഷത്രിയർക്കു നമ്പൂതിരിയും സാമന്തർ/കിരിയത്തിൽ നായർക്ക് നമ്പൂതിരിയും ക്ഷത്രിയരുമായിരുന്നു സാധാരണയായി താലികെട്ട് കഴിച്ചിരുന്നത്.
താലി കെട്ടുന്ന ആൾ പെൺകിടാവിന് ഭർത്താവായി തീരുന്നില്ല.
യഥാർത്ഥയാൾ പിന്നീട്‌ തിരണ്ടുകല്ല്യാണ ശേഷം പുടവകൊടുത്ത് വിവാഹം കഴിച്ച്‌ ഭർത്താവായിത്തീരുന്നു.
സ്ത്രീകൾ വിവാഹശേഷം സ്വന്തം ഗൃഹത്തിൽത്തന്നെ താമസിച്ചു പോകുന്നു.
ഭർത്താവിന്റെ വീട്ടിൽ താമസിച്ചിരുന്നില്ല.
സ്ത്രീകളെ നമ്പൂതിരിമാർ മാത്രമാണ് വിവാഹം കഴിച്ചിരുന്നത്‌.
പുരുഷന്മാർ നാട്ടിലെ പ്രഭുകുടുംബങ്ങളിലെ അഭിജാതശ്രേഷ്ഠരായ കിരിയത്തിൽ നായർ സ്ത്രീകളെ (അടിയോടി,കിടാവ്‌) വിവാഹം ചെയ്തിരുന്നു.
വിവാഹശേഷം രാജകുടുംബങ്ങളിലെ സ്ത്രീകളെ അമ്മത്തമ്പുരാൻ എന്നും വിവാഹം ചെയ്തുകൊണ്ടുവരുന്ന നായർ സ്ത്രീകളെ കെട്ടിലമ്മ എന്നും സ്ഥാനപ്പേർ നൽകിയിരുന്നു.
ഈ കുടുംബത്തിൽ അവസാനമായി താലികെട്ട്‌ പൂരാടം തിരുനാൾ അംബികാദേവിക്ക് 1130 ആണ്ടിൽ നടത്തിയശേഷം പിന്നീട്‌ ഈ രീതി വേണ്ടെന്നു വെക്കുകയുമായിരുന്നു.
കുറുമ്പ്രനാട്‌ രാജവംശത്തിലും മറ്റ്‌ ബ്രാഹ്മണർ വിവാഹം ചെയ്തിരുന്ന കുടുംബങ്ങളിലും കൊല്ലവർഷം 1111-നു ശേഷമാണു സ്വജാതി വിവാഹം നടത്തുന്നത്‌.
കുറുമ്പ്രനാട്‌ രാജവംശത്തിൽ കൊല്ലവർഷം 1116 ൽ വടക്കൻ പരപ്പനാട്ട്‌ രാജവംശത്തിലെ ബേപ്പൂർ കരിപ്പാ പുതിയ കോവിലകത്തെ പി.സി. രാജരാജവർമ്മ, അംബികാദേവി എന്ന തമ്പുരാട്ടിയെ വിവാഹം ചെയ്തതോടെ സ്വജാതി വിവാഹം ആരംഭിക്കുന്നു.
കുറുമ്പ്രനാട്‌ രാജവംശത്തിലെ സ്ത്രീകളുടെ താലി ഇന്നും ബ്രാഹ്മണസ്ത്രീകളുടെ ആചാരപ്രകാരമുള്ള ഇണചെറുതാലിയാണ്.
നടുക്കും ഇരുവശങ്ങളിലും മൂന്ന് മുത്തും രണ്ട്‌ ചെറുതാലിയുമായാണു ഉപയോഗിച്ചിരുന്നത്‌.
നായർ ജാതിയിലുൾപ്പെട്ട നാഗവംശക്ഷത്രിയരടക്കം പൊതുവായി ക്ഷത്രിയർക്ക്  നാഗപടത്താലിയായിരുന്നു സാമാന്യമായി  ഉപയോഗിക്കുന്നത്‌.
മറ്റ് നായർവിഭാഗങ്ങളിൽ ഇതു കൂടാതെ എെന്തലത്താലിയും പുളിയിലത്താലിയും കുമ്പളപ്പൊട്ടും സാമാന്യമായി ഉപയോഗിച്ചിരുന്നു.
തിരുവിതാംകൂറിലും മാവേലിക്കര രാജകുടുംബത്തിലും സ്ത്രീകൾ പുളിയിലത്താലിയാണ് മംഗല്യ സൂത്രമായി ഉപയോഗിക്കുന്നത്‌.
സ്ത്രീകളുടെ വേഷം അറുപത്‌ വർഷം മുമ്പു പൊടക എന്ന ഉടുമുണ്ടും മേൽമുണ്ടുമായിരുന്നു.
ഈ രീതി അന്തർജനങ്ങളുടേതു പോലെ ആയിരുന്നു.
ഞൊറിഞ്ഞുള്ള ഉടുവസ്ത്രവും മേൽക്കെട്ടും ആണു വേഷം.
കുടുംബത്തിലെ ഒരംഗത്തിനു കുട്ടി ജനിച്ചാൽ അമ്മയും കുഞ്ഞും വാലായ്മ അഥവാ പെറ്റ പുല എന്ന ആശൂലം ആചരിച്ചിരുന്നു.
പതിനൊന്ന് ദിവസമാണിത്‌.
ഈയവസരത്തിൽ പുതുവസ്ത്രം പോലുള്ള സാധനങ്ങൾ തൊടുന്ന പതിവില്ല.
പന്ത്രണ്ടാം ദിവസം അഞ്ച്‌ നമ്പൂതിരിമാർ ചേർന്ന് പുണ്യാഹം നടത്തി ശുദ്ധമാക്കേണ്ടിയിരുന്നു.
ഇതിനു 'ജാതകർമ്മം" എന്നായിരുന്നു പേർ.
ഈ കാലയളവിൽ കുടുംബാംഗങ്ങൾക്ക്‌ ക്ഷേത്രങ്ങളിൽ പ്രവേശിക്കാൻ പാടില്ലായിരുന്നു.
ഇരുപത്തെട്ടിനു പാലു കൊടുക്കുകയും മൂന്നാം വയസ്സിൽ ഉപനയനം നടത്തുകയും ചെയ്തിരുന്നു.
കോവിലകം കുടുംബാംഗങ്ങൾ നമ്പൂതിരിമാർ ഒഴികെയുള്ള സമുദായക്കാരെ തൊടാനോ ഒന്നിച്ചിരുന്ന് ഭക്ഷണം കഴിക്കാനോ പാടില്ലായിരുന്നു.
കേരളചരിത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കുറുമർകളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പഴയ വയനാട്ടിലെ ഗൂഡല്ലൂർ താലൂക്കിലുള്ള കുറുമർ എന്ന ആദിവാസികളുടെ ഇടയിൽ കണ്ടുവരുന്ന ഒരു കലാരൂപമാണ് കുറുമർകളി .
കല്യാണം, ഉത്സവം, എന്നീ അവസരങ്ങളിൽ മാനസികോല്ലാസത്തിനായി നടത്തപ്പെടുന്ന ഒരു സാമൂഹിക വിനോദമാണിത്.
പുരുഷന്മാർ മാത്രം പങ്കെടുക്കുന്ന കലാപ്രകടനമാണിത്.
ഒന്നോ രണ്ടോ പേര് കുഴൽ വിളിക്കുകയും മൂന്നോ നാലോ പേര് തപ്പുകൊട്ടുകയും ചെയ്യുന്നതിനനുസരിച്ച് മറ്റുള്ളവർ നൃത്തം വെയ്ക്കുന്നു.
നൃത്തത്തിന് പാട്ടുകളൊന്നുമില്ല.
തപ്പുകൊട്ടുകയും നൃത്തം വെക്കുന്നതും ചടുലമായ താളക്രമത്തിലാണ്.
തപ്പും കുഴലുമാണ് വാദ്യോപകരണങ്ങളായി ഉപയോഗിക്കുന്നത്.
പ്രത്യേകിച്ച് ദീപവിധാനങ്ങളോ അരങ്ങോ ഇതിനാവശ്യമില്ല.
കാലിൽ ചിലങ്കയും നീണ്ട കുപ്പായങ്ങളും തലയിൽ കെട്ടും താഴ്ത്തിയുള്ള വസ്ത്രധാരണവുമാണ് വേഷം.
കുറുമ്പർ ഇംഗ്ലീഷ് വിലാസം https://ml.wikipedia.org/wiki/Kurumbar
നീലഗിരി മേഖലയിലെ ഒരു ആദിവാസി വർഗ്ഗമാണ്‌ കുറുമ്പർ .
കുർബൻ എന്ന് ഇവർ സ്വയം വിളിക്കുന്നു.
കേരളത്തിൽ ഇവരെ പ്രാക്തന ഗോത്ര വർഗമായിട്ടാണ് കണക്കാക്കപ്പെടുന്നത്.
ഇവർ ആനപിടുത്തം തൊഴിലാക്കിയവരാണ്‌.
ഈ വന്മൃഗത്തെ കെണിയില്പ്പെടുത്താനും പരിശീലിപ്പിക്കാനുമുള്ള കഴിവ് മൂലം മറ്റു ഗിരിവംശജർ ഒരു മാന്ത്രികരെന്ന നിലയിൽ ഇവർക്ക് ബഹുമാനം നൽകിപ്പോരുന്നുണ്ട്.
ആനകൾക്ക് കാഴ്ചയും കേള്വിശക്തിയും പൊതുവേ കുറവാണെങ്കിലും മണം പിടീക്കാനുള്ള കഴിവ് അപാരമാണ്‌.
അതുകൊണ്ടുതന്നെ കാറ്റിന്റെ ദിശ കണക്കിലെടുത്താണ്‌ കുറുമ്പർ‍ ആനകളെ പിടിക്കാനിറങ്ങുന്നത്.
‌ കുറുമ്പർ ജന വിഭാഗത്തിൻ്റെ പാരമ്പര്യ നൃത്ത രൂപമാണ് കുറുമ്പ നൃത്തം .
അവലംബം ↑ Coelho, Gail Maria (2003): A Grammar of Betta Kurumba Archived 2016-03-03 at the Wayback Machine .
↑ {{ cite book }} : Cite has empty unknown parameter: | coauthors= ( help ) ↑
കുറുമൂക്കൻ വവ്വാൽ ഇംഗ്ലീഷ് വിലാസം https://ml.wikipedia.org/wiki/Cynopterus_sphinx
കുറുമൂക്കൻ വവ്വാൽ അല്ലെങ്കിൽ ഇരുളൻ ഇലമൂക്കൻ വാവൽ (Short-nosed fruit bat) എന്നും ഇവ അറിയപ്പെടുന്നു.
മൃദുവായ സിൽക്‌പോലുള്ള തവിട്ടു രോമങ്ങളുള്ളതുമായ ഈ വവ്വാലിനെ വലിയ രോമങ്ങൾ നിറഞ്ഞു നിൽക്കുന്ന കാപ്പിതവിട്ടുള്ള  നിറമുള്ള ചെവികളും വിളറിയ നിറത്തിലുള്ള വിരലുകളുമുള്ള കടുംതവിട്ടു ചിറകുകളും ഉണ്ട്.
ഒന്നാമത്തെയും രണ്ടാമത്തെയും ആയ വിരലുകളിൽ പ്രത്യേകമായ രണ്ടു നഗങ്ങളുണ്ട് തുടകൾ തമ്മിൽ ബന്ധിച്ചിട്ടുള്ള പാടയിൽ നിന്ന് പകുതി സ്വാതന്ത്രമായതരത്തിലുള്ള ചെറിയ വാൽ ഇവയുടെ സവിശേഷതയാണ്.
ആണിന്റെ താടിയും നെഞ്ചിന്റെ വശങ്ങളും വയറും തുടകളും ഓറഞ്ച് ളറിന്റെ നിറമായിരിക്കും.
പെണ്ണിന് വിളറിയ ചാരനിറത്തിലുള്ള വയറും മഞ്ഞകലർന്ന തവിട്ടു തോളുമുണ്ട് .
പ്രെജനനകാലത്ത് പെണ്ണുങ്ങളെയും കുഞ്ഞുഞളെയും  സംരക്ഷിക്കുന്നതില് ആൺ വവ്വാൽ മരക്കൊമ്പിൽ ടെന്റുപോലെ ഒന്ന് നിർമ്മിക്കുന്നു.
സൂര്യനസ്തമിച്ചു അരമണിക്കൂറിനു ശേഷം രാത്രിമുഴുവനും സജീവമായ ഈ  വവ്വാലെ പ്രാണിഭോചിവവ്വാലെ പോലെ ശബ്‍ദം കുറച്ചു ചിറകടിച്ചു പറക്കുന്നു.
വാഴപ്പഴവും പേരക്കയും ഇഷ്ടപെടുന്നു ഇവ പ്രഗണത്തിൽ സഹായിക്കുന്നവയായി കരുതപ്പെടുന്നു.
കൈകളുടേതടക്കം തോളിന്റെ നീളം: 6.4-7.9 സെ.
ശരീരത്തിന്റെ മൊത്തം നീളം: 7.6-11.3 സെ.
മുൻകൈയുടെ നീളം: 6.4-7.9 സെ.
ചെവിയുടെ നീളം: 17.5-24.0 സെ.
ആവാസം/കാണപ്പെടുന്നത്
മരുഭൂമിയും ഉയർന്ന ഹിമാലയവും ഒഴിച്ച് ഇന്ത്യയിലെല്ലായിടവും.
പൂന്തോപ്പിലെയും കൃഷിയിടങ്ങളിലെയും വനത്തിലെയും പനയും ആൽമരങ്ങളും ഇഷ്ട്ടപ്പെടുന്നു.
വീടുകളുടെ മേൽക്കൂരയും താവളമാക്കാറുണ്ട്.
ഇന്ത്യയിൽ മുഴുവൻ നന്നായി കാണാവുന്നതാണ്.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Cynopterus sphinx എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Cynopterus sphinx എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കുറുമ്പാലക്കോട്ട
വയനാട് ജില്ലയിലെ കല്പറ്റയ്ക്ക് 20 കിലോമീറ്റർ പടിഞ്ഞാറായി നിലകൊള്ളുന്ന ഒരു മലയാണ് കുറുമ്പാലക്കോട്ട .
കടൽനിരപ്പിൽ നിന്ന് 991 മീറ്റർ (3251.31234 അടി) ഉയരം ഈ മലയ്ക്കുണ്ട്.
വൈത്തിരി താലൂക്കിലെ കോട്ടത്തറ പഞ്ചായത്തിലാണ് ഈ മല.
ഏറ്റവും അടുത്ത പട്ടണം വെണ്ണിയോടാണ്.
കല്പറ്റയിൽ നിന്ന് കമ്പളക്കാട് വഴി റോഡ് മാർഗം ഇവിടെയെത്താവുന്നതാണ്.
11°41′46″N 76°02′01″E ﻿ / ﻿ 11.696146°N 76.033550°E ﻿ / 11.696146; 76.033550
കുറുമർ ഒരു കുറുമ്പ്ര കുടുംബം
കേരളത്തിലെ പാലക്കാട് , കണ്ണൂർ , കോഴിക്കോട് ജില്ലകളുടെ വനപ്രദേശങ്ങളിൽ വസിക്കുന്ന ഗിരിവർഗ്ഗ ജനവിഭാഗമാണു കുറുമർ .
ആദ്യകാല ചേരരാജാക്കന്മാരിൽ ചിലർ കുറുമരായിരുന്നു എന്ന് സംഘകാല കൃതികളിൽ സൂചനകൾ ഉണ്ട്.
വേട രാജാക്കന്മാരിൽ പ്രസിദ്ധനായ തിണ്ണൻ (ചേക്കിഴാർ പുരാണം) കുറുമരുടെ പൂർവികനായിരുന്നു.
വയനാട്ടിൽ മുള്ളവക്കുറുമർ, തേൻകുറുമർ (കാട്ടുനായ്ക്കർ), ഊരാളിക്കുറുമർ (വെട്ടുവക്കുറുമർ) എന്നിങ്ങനെ മൂന്നു വിഭാഗം കുറുമരുണ്ട്.
നീലഗിരിമലകളിലും വയനാട്ടിലും ഇവർ അധിവസിക്കുന്നുണ്ട്.
1891 ലെ മൈസൂർ ജനസംഖ്യ റിപ്പോർട്ട് പറയുന്നത് കടു, കുറുബ, അല്ലെങ്കിൽ കുറുംബ ഒരേ ഗോത്രവംശക്കാരാണെന്നാണ്.
ഡബ്ല്യു. ആർ. കിങ്ങ്.
( അബോറിജിനൽ ട്രൈബ്സ് ഓഫ് ദ നീലഗിരി ഹിൽസ്) കുറുംബർ കുറുബരിൽ നിന്നും കടുവിൽ നിന്നും വ്യത്യസ്തരാണെന്ന് അഭിപ്രായപ്പെടുന്നു.
ഓപ്പെർട്ടിന്റെ ( ഒറിജിനൽ ഇൻഹാബിറ്റന്റ് ഒഫ് ഇന്ത്യ) അഭിപ്രായത്തിൽ കുറുബരും കുറുംബരും വ്യത്യസ്തരും ദ്രവിഡിയൻ കുടുംബത്തിൽ ചിതറിക്കിടക്കുന്നവരുമാണ്.
വയനാട്ടിൽ മൂന്നു വിഭാഗം കുറുമരുള്ളതായി കാണുന്നു.
മുള്ള കുറുമർ,  തേൻ കുറുമർ  ഊരാളി കുറുമർ എന്നീ വിഭാഗങ്ങൾ ആണവ.
മൈസൂരിലെ  കാടുകാറ്കുറുംബർക്ക് രണ്ട് വിഭാഗങ്ങൾ ഉണ്ട്.
ബെട്ടാഡ എന്നു ജേണു എന്നുമാണ് ഈ വിഭാഗങ്ങൾ അറിയപ്പെടുന്നത്.
ബെട്ടാഡർ നാരാളി എന്നും മസ്തമ്മ എന്നുമുള്ള കുലദേവതമാരെ ആരാധിക്കുന്നു.
ഇവർ മാംസം ഭക്ഷിക്കുക്കയും മദ്യപിക്കുകയും ചെയ്യും.
റാഗി യാണ് പ്രധാനമായും ഉപയോഗിച്ചിരിക്കുന്നത്.
കാടു കുറുംബർക്ക് ജാതിയിൽ അവരേക്കാൾ ഉയർന്നവർ ഭക്ഷണം പാകം ചെയ്ത് കൊടുത്താലേ ഭക്ഷിക്കാനാകുമായിരുന്നുള്ളു.
തീണ്ടാരിയാകുന്ന അവസ്ഥയിൽ പെണ്ണുങ്ങൾ പ്രത്യേകം നിർമ്മിച്ച കുടിലുകളിൽ 3 ദിവസം ചിലവഴിക്കുന്നു.
പ്രസവ വേളയിലും ഈ കുടിലുകളിൽ വയറ്റട്ടിയൊഴികെ ആർക്കും പ്രവേശനവും അനുവദിക്കാറില്ല
കുറുമരുടെ ഭാഷക്ക് കന്നടയുമായി ചെറിയ സാമ്യമുണ്ട്.
താഴെ കൊടുത്ത പദങ്ങൾ ശ്രദ്ധിക്കുക: